**PODMIENKY ÚČASTI**

**Nadlimitná zákazka: „Dodávka a inštalácia kompaktných systémov štruktúrovanej kabeláže integrujúci prenos dát a hlasu"**

- umiestnenie: Elektronická tabuľa zákazky/Súťažné podklady/Formulár/Podmienky účasti

ODDIEL III: PRÁVNE, EKONOMICKÉ, FINANČNÉ A TECHNICKÉ INFORMÁCIE

Podmienky účasti

**Vhodnosť vykonávať profesionálnu činnosť vrátane požiadaviek týkajúcich sa zápisu do živnostenských alebo obchodných registrov**

**Zoznam a krátky opis podmienok**

Verejného obstarávania sa môže zúčastniť hospodársky subjekt, ktorý spĺňa taxatívne určené podmienky účasti týkajúce sa osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len "zákon").   
  
Uchádzač preukáže splnenie podmienok účasti týkajúcich sa osobného postavenia podľa § 32 ods. 1 zákona, dokladmi podľa § 32 ods. 2, resp. podľa § 32 ods. 4 a 5 zákona.

Hospodársky subjekt môže preukázať splnenie podmienok účasti osobného postavenia zápisom do zoznamu hospodárskych subjektov podľa § 152 ods. 1 zákona. Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona.  
  
Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

Zápis v zozname podnikateľov vykonaný podľa predpisov účinných do 17.apríla 2016 je zápisom do zoznamu hospodárskych subjektov v rozsahu zapísaných skutočností.   
  
V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.  
  
Hospodársky subjekt môže predbežne nahradiť doklady na preukázanie splnenia podmienok účasti vo verejnom obstarávaní podľa § 32 ods. 1 zákona jednotným európskym dokumentom podľa § 39 zákona.  
  
Vyžaduje sa predloženie originálov alebo úradne osvedčených kópií všetkých predkladaných dokladov.

**Ekonomické a finančné postavenie**

Kritériá výberu stanovené v dokumentoch k obstarávaniu  Áno  Nie

**Zoznam a krátky opis kritérií výberu**

**Podľa § 33 ods. 1 písm. d) zákona**

**Minimálna požadovaná úroveň štandardov**

Verejný obstarávateľ požaduje predloženie prehľadu o dosiahnutom obrate, podpísaného uchádzačom, jeho štatutárnym orgánom alebo iným oprávneným zástupcom uchádzača, ktorý je oprávnený konať v mene uchádzača v záväzkových vzťahoch, v ktorom uchádzač preukáže objem obratu dosiahnutý za posledné tri hospodárske roky, resp. roky, za ktoré sú dostupné v závislosti od vzniku alebo začatia prevádzkovania činnosti, v min. výške 500 000 EUR za každý hospodársky rok

Prehľad o dosiahnutom obrate uchádzač podloží výkazmi ziskov a strát alebo výkazmi o príjmoch a výdavkoch za posledné tri hospodárske roky, resp. roky, za ktoré sú dostupné v závislosti od vzniku alebo začatia prevádzkovania činnosti

V prípade ak sa účtovné závierky uchádzača nachádzajú vo verejnej časti registra účtovných závierok, ktorý je zverejnený na stránke [www.registeruz.sk](http://www.registeruz.sk), uchádzač nepredkladá tieto doklady (výkazy ziskov a strát alebo výkazy o príjmoch a výdavkoch).

V prípade, že doklady predkladá uchádzač so sídlom mimo územia Slovenskej republiky, musí predložiť doklady ekvivalentné k výkazu ziskov a strát alebo výkazu o príjmoch a výdavkoch, ktorými preukazuje splnenie podmienok účasti v pôvodnom jazyku a súčasne musia byť úradne preložené do slovenského jazyka, okrem dokladov predložených v českom jazyku. V prípade zistenia rozdielov v obsahu dokladov predložených v pôvodnom jazyku a preložených dokladov v slovenskom jazyku, je rozhodujúci úradný preklad v slovenskom jazyku. Ak uchádzač so sídlom mimo Slovenskej republiky z objektívnych dôvodov nevie predložiť takto overené doklady, predloží o tejto skutočnosti čestné vyhlásenie aj s uvedením objektívneho dôvodu, v ktorom bude zároveň uvedená aj výška obratu za príslušné hospodárske roky.

V prípade, že uchádzač využije na preukázanie finančného a ekonomického postavenia finančné zdroje inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení rámcovej dohody a realizačných zmlúv bude skutočne používať zdroje osoby, ktorej postavenie využíva na preukázanie finančného a ekonomického postavenia. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej zdrojmi mieni preukázať svoje finančné a ekonomické postavenie, že táto osoba poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia musí preukázať splnenie podmienok účasti osobného postavenia okrem § 32 ods. 1 písm. e) zákona a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona.

V zmysle § 33 ods. 3 zákona, verejný obstarávateľ požaduje, aby uchádzač a iná osoba, ktorej zdroje majú byť použité na preukázanie finančného a ekonomického postavenia, zodpovedali za plnenie zmluvy spoločne.

V prípade uchádzača, ktorého tvorí skupina dodávateľov zúčastnená na verejnom obstarávaní, požaduje sa preukázanie splnenia podmienok účasti podľa tohto bodu oznámenia o vyhlásení verejného obstarávania za všetkých členov skupiny spoločne.

Vyžaduje sa predloženie originálov alebo úradne osvedčených kópií všetkých dokladov uvedených podľa tohto bodu oznámenia o vyhlásení verejného obstarávania.

Na prepočet ostatnej meny sa prepočítajú ceny na EUR podľa priemerného ročného kurzu ECB (Európskej centrálnej banky) za príslušný kalendárny rok.

Odôvodnenie primeranosti použitia určenej podmienky účasti podľa § 33 zákona vo vzťahu k predmetu zákazky a potrebu jej zahrnutia medzi podmienky účasti podľa § 38 ods. 5 zákona:

V požiadavke verejného obstarávateľa sú požadované číselné údaje, ktoré sú primerané k plánovanému poskytovaniu predmetu zákazky a zároveň k plánovanému ročnému obratu za poskytovanie predmetu zákazky z rámcovej dohody. Potreba tejto požiadavky vyplynula z dôvodu overenia a preukázania finančnej spoľahlivosti uchádzača, t.j. či je uchádzač aj po finančnej stránke spoľahlivým partnerom.

**Technická a odborná spôsobilosť**

Kritériá výberu stanovené v dokumentoch k obstarávaniu  Áno  Nie

**Zoznam a krátky opis kritérií výberu**

BOD 1. § 34 ods. 1 písm. a) zákona,

BOD 2§ 34 ods.1 písm. d) zákona

BOD 3. § 34 ods. 1 písm. g) zákona.

**Minimálna požadovaná úroveň štandardov**

**BOD 1.** § 34 ods. 1 písm. a) zákona – verejný obstarávateľ požaduje predložiť zoznam poskytnutých služieb za Predchádzajúce 3 roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona. Za vyhlásenie verejného obstarávania sa považuje zverejnenie oznámenia o vyhlásení verejného obstarávania v Úradnom vestníku Európskej únie.

Zoznamom poskytnutých služieb uchádzač preukáže poskytnutie služieb rovnakého alebo obdobného charakteru ako je predmet zákazky (obdobným predmetom zákazy sa rozumie poskytovanie služieb dodávky a inštalácie kompaktných systémov štruktúrovanej kabeláže integrujúci prenos dát a hlasu) v kumulatívnej hodnote min. 500 000 EUR bez DPH

Odôvodnenie potreby a primeranosti stanovenej podmienky účasti vo vzťahu k predmetu zákazky:

Verejným obstarávateľom stanovená predmetná podmienka účasti vyplýva z potreby preukázania minimálnych praktických skúseností uchádzača s poskytovaním služieb rovnakého alebo obdobného charakteru ako je tento predmet zákazky. Celková hodnota požadovaných referencií vychádza z predpokladanej hodnoty zákazky a náročnosti obstarávaných služieb. Podmienka účasti je primeraná a jej potreba vyplynula z dôvodu overenia skutočnosti, či uchádzači disponujú odbornými skúsenosťami z oblasti predmetu zákazky, resp. s obdobnými odbornými skúsenosťami a sú oprávnení a schopní ho dodať. Splnenie tejto podmienky účasti by malo zaručiť, že uchádzač ovláda problematiku nevyhnutnú na poskytnutie tohto predmetu zákazky.

Bod 2. § 34 ods.1 písm. d) v nadväznosti na § 35 zákona o verejnom obstarávaní - uvedenie opatrení použitých záujemcom na zabezpečenie kvality

Minimálna požadovaná úroveň štandardov:

Požaduje sa uvedenie opatrení použitých záujemcom na zabezpečenie kvality a to predložením predložiť originálu alebo úradne osvedčenej kópie platného certifikátu systému manažérstva kvality vo vzťahu k predmetu zákazky v zmysle požiadaviek EN ISO 9001 resp. ekvivalent, vydaný nezávislou inštitúciou, a to minimálne v rozsahu: nákup, predaj, servis hardvéru a softvéru. Verejný obstarávateľ uzná ako rovnocenný certifikát systému manažérstva kvality vydaný príslušným orgánom členského štátu v súlade s § 35 zákona o verejnom obstarávaní  
  
Odôvodnenie podmienky:

Certifikát kvality je vyžadovaný za účelom získania dodávateľa, ktorý dokáže preukázať, že príslušnou kvalitou v oblasti predmetu zákazky nepochybne disponuje. Je predpoklad, že ak má dodávateľ zavedený systému manažérstva kvality vo vzťahu k predmetu zákazky riadeným spôsobom, znamená to, že sú eliminované možnosti výskytu potenciálnych nedostatkov a vylučuje sa možnosť chýb.

Bod 3:

**§ 34 ods. 1 písm. g) zákona -** záujemca preukazuje svoju technickú alebo odbornú spôsobilosť údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov

**3.1 Minimálna požadovaná úroveň štandardov:**

Verejný obstarávateľ požaduje, aby sa na poskytovaní služieb tvoriacich predmet zákazky podieľali riadiaci zamestnanci a osoby zodpovedné za poskytnutie služby (ďalej tiež „kľúčoví experti") na minimálne nižšie uvedených riadiacich pozíciách, pričom títo kľúčoví experti musia spĺňať nižšie uvedené minimálne odborné a kvalifikačné podmienky. Splnenie požadovaných podmienok preukáže záujemca predložením určených dokumentov, resp. ekvivalentných dokladov v nasledovnom rozsahu:

**a) Minimálne 2 (dvaja) kľúčoví experti č. 1 – Projektanti, ktorí spĺňajú a preukážu nasledovné základné požiadavky:**

1. minimálne 3 roky odbornej praxe v oblasti projektovania štruktúrovanej kabeláže; túto požiadavku záujemca preukáže podpísaným životopisom alebo ekvivalentným dokladom,

***Odôvodnenie primeranosti*** *určenia podmienky účasti vo vzťahu k predmetu zákazky a potreba jej zahrnutia medzi podmienky účasti podľa § 38 ods. 5 zákona:*

Verejný obstarávateľ určením tejto podmienky účasti na kľúčového experta skúma schopnosť záujemcu poskytnúť požadovaný predmet zákazky prostredníctvom kľúčového experta, ktorý sa bude podieľať na poskytovaní predmetu zákazky. Požiadavky na kľúčového experta sú potrebné a primerané, pretože v rámci poskytnutia predmetu zákazky verejný obstarávateľ požaduje návrh riešenia kabelážneho systému, projekt skutočného vyhotovenia, rozpočet a v pri investičných projektoch väčšieho rozsahu ( nad 30 000 € ) je nutné vypracovať realizačnú dokumentáciu ešte pred začatím realizácie kabeláže.

Verejný obstarávateľ určením tejto podmienky účasti overuje schopnosť záujemcu poskytovať predmet zákazky v požadovanom rozsahu a kvalite. Kľúčový expert zodpovedný za projektovanie kabelážnych sietí musí spĺňať kvalifikačné predpoklady a vyššie uvedené požiadavky, na základe ktorých je schopný garantovať zabezpečenie požadovaných služieb v zmysle zmluvy, predovšetkým s dôrazom na elimináciu možných vecných, technických a prevádzkových rizík pri plnení zmluvy.

**b) Minimálne 5 (piati) kľúčoví experti č. 2 – Inštalatéri, ktorí spĺňajú a preukážu nasledovné základné požiadavky:**

1. minimálne 1 rok odbornej praxe v oblasti inštalácie štruktúrovanej kabeláže; túto požiadavku záujemca preukáže podpísaným životopisom alebo ekvivalentným dokladom,

2. platné potvrdenie o odbornej kvalifikácii inštalovať kabeláž vydaný výrobcom kabeláže alebo akreditačnou a certifikačnou autoritou

***Odôvodnenie primeranosti*** *určenia podmienky účasti vo vzťahu k predmetu zákazky a potreba jej zahrnutia medzi podmienky účasti podľa § 38 ods. 5 zákona:*

Verejný obstarávateľ určením tejto podmienky účasti na kľúčového experta skúma schopnosť záujemcu poskytnúť požadovaný predmet zákazky prostredníctvom kľúčového experta, ktorý sa bude podieľať na poskytovaní predmetu zákazky. Požiadavky na kľúčového experta sú potrebné a primerané, pretože v rámci poskytnutia predmetu zákazky verejný obstarávateľ požaduje aby inštalatér vykonával predinštalačné postupy, prípravy káblových trás, inštaláciu kabelážneho systému a inštalačné zakončenia. Pri všetkých činnostiach inštalatéra musia byť dodržiavané postupy, ktoré vyžaduje výrobca kabelážneho systému a komponentov.

Verejný obstarávateľ určením tejto podmienky účasti overuje schopnosť záujemcu poskytovať predmet zákazky v požadovanom rozsahu a kvalite. Počet kľúčových expertov – inštalatérov je primeraný rozsahu zákazky, pretože v rámci plnenia rámcovej dohody sa môžu vyžadovať investičné projekty väčšieho rozsahu kde sa vyžaduje, aby poskytovateľ disponoval dostatočnými personálnymi kapacitami na zabezpečenie inštalácie kabelážnych systémov.

Kľúčový expert zodpovedný za inštaláciu musí spĺňať kvalifikačné predpoklady a vyššie uvedené požiadavky, na základe ktorých je schopný garantovať zabezpečenie požadovaných služieb v zmysle zmluvy, predovšetkým s dôrazom na elimináciu možných vecných, technických a prevádzkových rizík pri plnení zmluvy.

3.2 **Preukázanie minimálnej požadovanej úrovne štandardov:**

Ako dôkaz odbornej spôsobilosti kľúčových expertov budú za každého kľúčového experta predložené nasledovné doklady:

3.2.1 **Originál podpísaného životopisu** alebo ekvivalentného dokladu, v ktorom každý kľúčový expert uvedie:

1. svoje meno a priezvisko,
2. súčasného zamestnávateľa,
3. súčasné pracovné zaradenie/funkciu,
4. získané certifikáty,
5. **odbornú prax** podľa požiadaviek uvedených vyššie vo vzťahu ku každému kľúčovému expertovi v rozsahu:
   1. názov referencie/projektu/zmluvy,
   2. identifikácia odberateľa/zamestnávateľa (obchodné meno, adresa/sídlo, IČO)
   3. stručný opis predmetu plnenia referencie/projektu/zmluvy tak, aby verejný obstarávateľ vedel vyhodnotiť splnenie určených minimálnych požiadaviek na odbornú prax v danej oblasti každého kľúčového experta,
   4. pozícia/pracovné zaradenie kľúčového experta na plnení referencie/projektu/zmluvy
   5. opis činností kľúčového experta na projekte tak, aby verejný obstarávateľ vedel vyhodnotiť splnenie určených minimálnych požiadaviek na odbornú prax každého kľúčového experta,
   6. obdobie [od (mesiac a rok) – do (mesiac a rok)], počas ktorého sa kľúčový expert podieľal na plnení referencie/projektu/zmluvy tak, aby verejný obstarávateľ vedel vyhodnotiť splnenie určených minimálnych požiadaviek na dĺžku odbornej praxe každého kľúčového experta.
   7. vlastnoručný podpis kľúčového experta.

Verejný obstarávateľ neumožňuje kumulovanie pozícií kľúčového experta č. 1 a č.2 v jednej osobe, t.j. kľúčový expert č. 1 nemôže byť zároveň kľúčovým expertom č. 2 a naopak.

**3.2.2 Kópia príslušného platného potvrdenia požadovaného jednotlivo ku každému kľúčovému expertovi ak sa to vyžaduje.** Platným potvrdením sa rozumie napr. certifikát. Verejný obstarávateľ na vysvetlenie uvádza, že v prípade preukázania splnenia podmienok účasti týkajúcich sa potvrdenia /certifikátu pre jednotlivých kľúčových expertov verejný obstarávateľ nebude akceptovať účasť na školení a požaduje predloženie riadneho a vydaného potvrdenia/certifikátu v zmysle podmienok konkrétneho výrobcu alebo akreditačnej a certifikačnej autority (vo väčšine prípadov úspešne absolvovanými záverečnými testami po absolvovaní školení), pokiaľ sa vydanie certifikátu v zmysle podmienok konkrétnej akreditačnej a certifikačnej autority nepostačuje účasť na školení.

V prípade, že uchádzač využije na preukázanie technickej spôsobilosti alebo odbornej spôsobilosti technické a odborné kapacity inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení rámcovej dohody a realizačných zmlúv bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona; oprávnenie dodávať tovar a poskytovať služby preukazuje a vo vzťahu k tej časti predmetu zákazky, na ktorú boli kapacity uchádzačovi poskytnuté.

V prípade uchádzača, ktorého tvorí skupina dodávateľov zúčastnená na verejnom obstarávaní, sa požaduje preukázanie splnenia podmienok účasti podľa tohto bodu oznámenia o vyhlásení verejného obstarávania za všetkých členov skupiny spoločne.

Vyžaduje sa predloženie originálov alebo úradne osvedčených kópií všetkých dokladov uvedených podľa tohto bodu oznámenia o vyhlásení verejného obstarávania okrem referencií vystavených podľa § 12 ods. 2 zákona.

Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich spôsobilosť podľa § 33 a § 34 zákona musí byť zrejmé splnenie vyššie identifikovaných minimálnych úrovní požadovaných verejným obstarávateľom a rovnako musí byť zrejmé, že preukazovanie sa týka osoby uchádzača.

Uchádzač môže predbežne nahradiť doklady preukazujúce splnenie podmienok účasti Jednotným európskym dokumentom pre obstarávanie (JED) podľa § 39 zákona, spĺňajúcim náležitosti podľa § 39 ods. 2 zákona, pričom ak uchádzač preukazuje finančné a ekonomické postavenie alebo technickú spôsobilosť alebo odbornú spôsobilosť prostredníctvom inej osoby/osôb, JED predloží za svoju osobu a za každú z osôb, ktorých zdroje a/alebo kapacity využíva.

V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží JED s požadovanými informáciami za každého člena skupiny dodávateľov.

**Informácie o vyhradených zákazkách (ak je to uplatniteľné)**

 Áno  Nie  Zákazka je vyhradená pre chránené pracovné dielne a hospodárske subjekty, ktorých hlavným cieľom je sociálna a profesionálna integrácia postihnutých alebo znevýhodnených osôb   
  
 Áno  Nie  Uskutočnenie zákazky je vyhradené pre rámcové programy chránených pracovných miest

Podmienky týkajúce sa zákazky

**Podmienky vykonania zákazky**

**Informácie o pracovníkoch zodpovedných za vykonanie zákazky**

 Áno  Nie  Povinnosť uviesť mená a odbornú kvalifikáciu pracovníkov poverených vykonaním zákazky